शनिवार को छोड़ा था होटल; सड़क किनारे मिली कार, फोन बंद, सरकार से मदद की गुहार
हरियाणा के गुरुग्राम में रहने वाला एक परिवार हिमाचल के मनाली में लापता हो गया है। इनकी कार सड़क किनारे मिली है, जबकि इनका फोन बंद है। 3 दिन से इनसे संपर्क नहीं हो रहा है। इनके परिजनों व शुभचिंतकों ने हरियाणा सरकार से मदद
हरियाणा के गुरुग्राम में रहने वाला एक परिवार हिमाचल के मनाली में लापता हो गया है। इनकी कार सड़क किनारे मिली है, जबकि इनका फोन बंद है। 3 दिन से इनसे संपर्क नहीं हो रहा है। इनके परिजनों व शुभचिंतकों ने हरियाणा सरकार से मदद की गुहार लगाई है।
बताया गया है कि गुरुग्राम निवासी पंकज सक्सेना अपनी पत्नी ईना भटनागर और 6 साल की बेटी दिविषा सक्सेना के साथ अपनी कार में मनाली घूमने निकला था, लेकिन यह परिवार अभी तक वापस नहीं लौटा है। उनके परिवार के लोग उनका हाल-चाल जानने के लिए लगातार फोन पर संपर्क करने का प्रयास कर रहे हैं लेकिन 3 दिन से किसी भी तरह का संपर्क नहीं हो पा रहा है। परिजनों को अनहोनी की आशंका सता रही है।
परिवार की लास्ट लोकेशन सैंज कुल्लू
परिजनों के मुताबिक पंकज सक्सेना अपनी पत्नी और 6 साल की बेटी के साथ मनाली पहाड़ों पर अपनी गाड़ी से घूमने के लिए गए थे। उनकी ग्रे ब्लैक कलर की टाटा नेक्सॉन कार HR EZ 1937 जो की सड़क किनारे खड़ी मिली है। शनिवार सुबह उन्होंने अपना होटल छोड़ा था।
पीड़ित परिवार के रिश्तेदारों ने कांगड़ा के पुलिस अधिकारी एवं अन्य उच्च अधिकारियों को उक्त लापता हुए परिवार के बारे में जानकारी देते हुए सूचना दी कि उनकी लास्ट लोकेशन सैंज कुल्लू की है। उसके बाद से उक्त लापता हुए परिवार से अभी तक भी कोई संपर्क नहीं हो पाया है।